Treysta ekki umhverfisráðuneyti
"Okkar reynsla af umhverfisráðuneytinu hefur verið með þeim hætti að við berum einfaldlega ekki fullt traust til ráðuneytisins," segir Óðinn Sigþórsson, formaður Landssambands veiðifélaga sem er alfarið andsnúið flutningi Veiðimálastofnunar undir umhverfisráðuneytið. Nýting veiðihlunninda sé atvinnuvegur. Ákveðið hefur verið að færa Veiðimálastofnun undan sjávarútvegs- og landbúnaðarráðuneyti til umhverfisráðuneytisins, líkt og mbl.is hefur greint frá í dag .
"Landssamband veiðifélaga hefur alveg frá því að þessi orðrómur komst á kreik lýst mjög ákveðið þeirri afstöðu sinni að rannsóknir í veiðimálum eigi að heyra undir atvinnuvegaráðuneyti," segir Óðinn en sambandið hefur ályktað um málið á aðalfundum sl. tvö ár.
"Okkar helstu rök er þau að nýting veiðihlunninda er atvinnuvegur og þessi stofnun vinnur margháttuð verkefni fyrir veiðiréttareigendur." Hann segir samstarfið við Veiðimálastofnun á núverandi grundvelli eiga sér sextíu ára sögu. Það hafi reynst farsælt og gott.
"Okkar reynsla af umhverfisráðuneytinu hefur verið með þeim hætti að við berum einfaldlega ekki fullt traust til ráðuneytisins," segir hann.
"Það sem við óttumst er að það verði sú breyting á að í stað þess að þarna starfi menn saman að sameiginlegu markmiði eins og verið hefur, þ.e. að veiðihlunnindi séu nýtt sem atvinnuvegur með sjálfbærum hætti, muni myndast álíka togstreita eins og myndast hefur í öllum málum sem umhverfisráðuneytið hefur komið að á undanförnum árum."
Samráð nefnt 22 sinnum
Hann segir það skipta veiðiréttarhafa gríðarlega miklu máli að löggjafinn og stjórnvaldið hafi víðtækt samráð við hagsmunaaðila. "En sú er einfaldlega ekki reyndin varðandi umhverfisráðuneytið og málefni sem snerta landeigendur almennt. Þar er skemmst að minnast vinnu við breytingar á náttúruverndarlögum."
Óðinn segir að stjórn Landssambands veiðifélaga hafi skrifað sjávarútvegs- og landbúnaðarráðherra bréf síðla vetrar og óskaði eftir fundi um málið. "Við höfum ekki ennþá fengið svar við því bréfi," segir Óðinn.
"Það er nú svo skrítið að samráð er skrifað 22 sinnum inn í samstarfsyfirlýsingu ríkisstjórnarinnar. Varðandi stjórnkerfisbreytingar er þetta orð skrifað með feitu letri."
Óðinn segir hins vegar að breytingunum hafi algjörlega verið haldið frá Landssambandi veiðifélaga. "Það verður að koma í ljós hvað þessi breyting hefur í för með sér en við óttumst að þetta fari í sama farveg og önnur mál sem umhverfisráðuneytið hefur haft með höndum og þá kann þetta að þýða mikla breytingu á samstarfi milli rannsóknaraðila og veiðiréttarhafa. Þannig að í stað samstarfs og samvinnu þá myndist togstreita sem er alltof ríkjandi hjá öðrum stofnunum sem heyra undir umhverfisráðuneytið og þeirra sem eiga nýtingarréttinn."
Óðinn segir vinnubrögðin "alveg með ólíkindum." Hann hafi hingað til verið vanur og vonast eftir samráði. "Við furðum okkur á því að fyrst ekki var farið með Hafrannsóknarstofnun yfir til umhverfisráðuneytisins, eins og hugmyndir voru einnig uppi um, að það sama gildi ekki um Veiðimálastofnun. Það eru engin rök fyrir því að færa þessa stofnun á milli ráðuneyta."
"Okkar reynsla af umhverfisráðuneytinu hefur verið með þeim hætti að við berum einfaldlega ekki fullt traust til ráðuneytisins," segir Óðinn Sigþórsson, formaður Landssambands veiðifélaga sem er alfarið andsnúið flutningi Veiðimálastofnunar undir umhverfisráðuneytið.
Nýting veiðihlunninda sé atvinnuvegur.
Ákveðið hefur verið að færa Veiðimálastofnun undan sjávarútvegs- og landbúnaðarráðuneyti til umhverfisráðuneytisins.
Hann segir samstarfið við Veiðimálastofnun á núverandi grundvelli eiga sér sextíu ára sögu.
Það hafi reynst farsælt og gott.
Hann segir það skipta veiðiréttarhafa gríðarlega miklu máli að löggjafinn og stjórnvaldið hafi víðtækt samráð við hagsmunaaðila.
"En sú er einfaldlega ekki reyndin varðandi umhverfisráðuneytið og málefni sem snerta landeigendur almennt."
Óðinn segir vinnubrögðin "alveg með ólíkindum."